49. ΒΑΣΙΛΙΚΟΝ ΔΙΑΤΑΓΜΑ υπ' αριθ. 695 της 28 Ιουλ./30 Αυγ. 1966 (ΦΕΚ Α' 166) Περί επεκτάσεως των άρθρ. 1 και 2 του Νόμ. 4464/65 και επί του Τ.Σ.Α.Υ. Έχοντες υπ' όψιν: α)Την διάταξιν του άρθρ. 2 παρ. ΙΙ του υπ' αριθ. 4464/1965 Νόμου "περί τροποποιήσεως διατάξεων τινών του Υπαλληλικού Κώδικος κ.λ.π.". β)Την υπ' αριθ. 939 της 25 Οκτ. 1965 απόφασιν του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών. γ)Την υπ’ αριθ. 161/1966 σύμφωνον γνώμην του Α.Σ.Δ.Υ. και δ)Την υπ' αριθ. 323/20.4.66 γνωμοδότησιν του Συμβουλίου της Επικρατείας, προτάσει των Ημετέρων επί των Οικονομικών και επί της Υγιεινής Υπουργών, απεφασίσαμεν και διατάσσομεν: Άρθρον μόνον.-1)Αι διατάξεις των άρθρ. 1 και 2 του Νόμ. 4464/65 επεκτείνονται και επί των θέσεων Β' και Γ' Κατηγοριών του Ταμείου Συντάξεως και Αυτασφαλίσεως Υγειονομικών (Τ.Σ.Α.Υ.). 2)Η κατά την παρ. 8 του άρθρ. 2 του Νόμ. 4464/65 ειδική επιτροπή συγκροτείται δια αποφάσεως των Υπουργών Οικονομικών και Υγιεινής, αποτελείται δε εξ ενός μέλους του Ανωτάτου Συμβουλίου Δημοσίων Υπηρεσιών (Α.Σ.Δ.Υ.) υποδεικνυομένου υπό του Σώματος και εξ ενός ανωτέρου υπαλλήλου του Γενικού Λογιστηρίου του Κράτους και εξ ενός ανωτέρου υπαλλήλου του Υπουργείου Υγιεινής. Εις τους Ημετέρους επί των Οικονομικών και επί της Υγιεινής Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Ο Νόμ. 4464/1965 παρατίθεται εν τόμ. 2Α σελ. 316,19. 